Мартын Гор

**Ма́ртын Гор** (; поўнае імя **Мартын Лі Гор** ; нарадзіўся 23 ліпеня 1961 году, Дэгенгэм, Эсэкс, Ангельшчына) — ангельскі кампазытар, аўтар песень, сьпявак, гітарыст і клявішнік. Адзін з заснавальнікаў папулярнага гурту Depeche Mode, які з 1980-х выконвае музыку ў стылі сынці-поп. Ён працаваў напрацягу трох дзесяцігодзьдзяў, але найбольш вядомы як аўтар гітоў, сярод якіх «Personal Jesus», «Everything Counts», «Enjoy the Silence».

## Кар’ера
Гор пачаў пісаць музыку ў дванаццаць гадоў. Ён вучыўся ў сярэдняй школе Сьвятога Нікаласа (), якую скончыў у 1977 годзе, пасьля чаго працаваў у банку. Вечарамі й у астатні вольны час ён граў у местачковым гурце «Норман і вусені» ().

У 1980 годзе Гор пазнаёміўся з Эндру Флэтчарам у клюбе «Ван Гог». Флэтчар запрасіў Гора ў свой гурт «Composition of Sound», у якім граў Вінс Кларк. Неўзабаве да гурту далучыўся Дэйвід Гаан (на хлопцаў зрабіла ўражаньне выкананьне Дэйвам гіту «Heroes» Дэйвіда Боўі.

Лічыцца, што «Depeche Mode» — гэта назва францускага часопісу, якую ўбачыў Гаан і ўзяў гэтую назву для гурту.

Калі Кларк у 1981 годзе сышоў з гурту (пасьля першага альбому *[[Speak and Spell|Speak & Spell]]*), Гор стаў галоўным аўтарам песень для Depeche Mode. Ён таксама сьпявае першую партыю ў шэрагу песень гурту, галоўным чынам мяккіх балядах (пра каханьне), дзе ягоны мяккі тэнар уносіць кантраст да драматычнага барытону Дэйва Гаана.

Для першага альбому Depeche Mode «Speak & Spell» (1981) большасьць песень напісаў Кларк. Гору належаць дзьве кампазыцыі — «Tora! Tora! Tora!» ды інструмэнтал «Big Muff». У песьні «Any Second Now (voices)» Гор упершыню сьпяваў галоўную партыю.

Песьні Гора для другога альбому Depeche Mode «A Broken Frame» (1982) адрозьніваліся ад песень Кларка як паводле мэлёдыкі, так і паводле тэкстаў. Паступова Гор стаў пісаць больш сумныя й палітызаваныя песьні, што адбілася на характары наступных альбомаў гурту. Па сёньняшні дзень Гор застаецца галоўным аўтарам песень Depeche Mode.

## Асабістае жыцьцё
Родны бацька Мартына — афраамэрыканец Гі (), які жыў у Вялікабрытаніі. Выхоўвалі Мартына ягоная маці й прыёмны бацька. Такім чынам, Мартын Гор мае мяшанае паходжаньне. Ён сустракаўся са сваім бацькам на поўдні ЗША, калі стаў дарослым. Сам Гор ня любіць абмяркоўваць гэтае пытаньне й сьцьвярджае, што гэта сямейная траўма.

Гор ажаніўся з дызайнэркай Сюзанай Боізвэрт () 27 жніўня 1994 году. У іх нарадзілася дзьве дачкі: Віва Лі Гор (нарадзілася 6 чэрвеня 1991 году) і Ава Лі Гор (нарадзілася ў чэрвені 1995 году) і сын Кало Леон Гор (нарадзіўся 27 ліпеня 2002 году). Пазьней Гор разьвёўся з Боізвэрт. Пасьля гэтага ён напісаў песьню «Precious» («Каштоўнасьць») ў адказ на траўму, якую гэты развод зрабіў дзецям.

## Сольныя праекты
# *Counterfeit EP* (Mute STUMM 67, 1989)
# *Counterfeit²* (Mute STUMM 214, 2003)

У 2003 годзе музычны лэйбл Mute выпусьціў альбом Гора «Counterfeit», які быў сольным кавэр-альбомам пасьля альбому 1989 году «Counterfeit EP». У абодвух альбомах запісаныя толькі вэрсіі чужых песень. На першым альбоме былі кавэр-вэрсіі на песьні такіх гуртоў, як The Drutti Column, Comsat Angels і Sparks. На другім — электронныя перапрацоўкі песень аўтарства David Essex, Лу Рыда (), Джона Ленана, Ніка Кейва.

Гор сыграў гітарную партыю ў песьні «Wonderful Life» («Дзіўнае жыцьцё») на альбоме 2006 году «The Sweet Escape» («Жаданае збаўленьне») Гвэн Стэфані ().

### Сынглы

### Рэміксы

* 1994 Spirit Feel — «Rejoice» (Mystic Span Mix)
* 1995 Garbage — «Queer» (The Most Beautiful Woman in Town Mix)
* 1999 ON — «Soluble Words» (Sublingual Remix)
* 2003 Señor Coconut And His Orchestra — «Smooth Operator» (In-Disguise Remix)

## Песьні Depeche Mode, у якіх сьпявае Гор

Звычайна першую партыю ў Depeche Mode сьпявае Дэйвід Гаан, але часам і Мартын Гор. Ніжэй у храналягічным парадку прыведзеныя песьні, ў якіх сьпявае Гор.

* Speak and Spell
** «Any Second Now (voices)»
* Construction Time Again
** «Pipeline»
** «Everything Counts (Reprise)»
* Some Great Reward
** «It Doesn’t Matter»
** «Somebody»
* Black Celebration
** «A Question of Lust»
** «Sometimes»
** «In Doesn’t Matter Two»
** «World Full of Nothing»
** «Black Day» [з самотніка «Stripped»]
* Music for the Masses
** «The Things You Said»
** «I Want You Now»
** «Route 66» (кавэр на песьню Bobby Troup [другі бок «Behind the Wheel»]
* Violator
** «Enjoy the Silence» (толькі ў вэрсіі Harmonium) [самотнік «Enjoy the Silence»]
** «Sweetest Perfection»
** «Blue Dress»
* Songs of Faith and Devotion
** «Death’s Door» [з гукавай дарожкі да фільма Until the End of the World]
** «Judas»
** «One Caress»
* Ultra
** «Home»
** «The Bottom Line»

* Exciter
** «Comatose»
** «Breathe»
* Playing the Angel
** «Macro»
** «Damaged People»

### Дуэты
Гэта песьні, у якіх Гаан і Гор сьпяваюць прыкладна пароўні. У некаторых выпадках яны сьпяваюць адначасова, у іншых Гаан сьпявае куплет, а Гор — прыпеў (напрыклад, у «Everything Counts»). Усе песьні названыя дуэтамі выключна ўмоўным чынам. Як і ў папярэднім пункце, яны прыведзеныя ў храналягічным парадку.

* Everything Counts [*[[Construction Time Again]]*]
* Something to Do [*Some Great Reward*] (у рэміксе, зроблеым Black Strobe у 2004 годзе, увогуле няма голасу Гаана)
* People Are People [*Some Great Reward*]
* Shake the Disease [*Catching Up with Depeche Mode*]
* Here is the House [*Black Celebration*]
* Behind the Wheel [*Music for the Masses*]
* Pleasure, Little Treasure [*Music for the Masses*]
* Waiting for the Night [*Violator*]
* Insight [*Ultra*]
* Surrender [другі бок самотніка «Only When I Lose Myself]»], дуэт толькі напрыканцы песьні
* The Sinner In Me [*Playing the Angel*]
* Nothing’s Impossible [*Playing the Angel*]
* Newborn [другі бок самотніка «A Pain That I’m Used To»]

### Канцэрты
Ніжэй пералічаныя песьні, якія на канцэрце выканаў Гор, у той час як у студыйных вэрсіях сьпяваў Гаан. У дужках пазначаныя канцэртныя туры, падчас якіх песьня выконвалася Горам. Некаторыя песьні выконваліся падчас сольных канцэртаў Гора ў 2003 годзе. Разам з тым існуе адзіная песьня, якую ў студыі сьпяваў Гор, а падчас сусьветнага турнэ ў падтрымку альбому Violator — Гаан. Гэта «Route 66».

* Little 15 (World Violation Tour)
* Here is the House (World Violation Tour)
* Condemnation (Exotic Tour, Exciter Tour, сольныя канцэрты)
* Waiting for the Night (Exotic Tour)
* Sister of Night (KROQ Acoustic Christmas '98, Exciter Tour)
* Dressed in Black (Exciter Tour)
* Surrender (Exciter Tour, сольныя канцэрты)
* Only When I Lose Myself (толькі сольныя канцэрты)
* In Your Room (толькі сольныя канцэрты)
* Walking in My Shoes (толькі сольныя канцэрты)
* The Love Thieves (толькі сольныя канцэрты)
* Enjoy the Silence (толькі сольныя канцэрты)
* Shake the Disease (сольныя канцэрты, Touring the Angel)
* Leave in Silence (Touring The Angel)

## Крыніцы

## Вонкавыя спасылкі
* Афіцыйная старонка Мартына Гора

Катэгорыя:Брытанскія музыкі
Катэгорыя:Брытанскія сьпевакі
Катэгорыя:Брытанскія кампазытары-песьняры
Катэгорыя:Брытанскія тэнары
Катэгорыя:Брытанскія мультыінструмэнталісты
Катэгорыя:Брытанскія рок-клявішнікі
Катэгорыя:Брытанскія музыкі новай хвалі
Катэгорыя:Depeche Mode
Катэгорыя:Ангельскія музычныя прадусары
Катэгорыя:Ляўрэаты прэміі Айвара Навэла